Ribe Stifts Adresseaviser, 1848-09-19
36. Finantsministeriet henstiller til Raadets Afgjørelse, om ikke et passende Forskud kunde mod Refusion i sin Tid være at udbetale Major Jnqversen, af Repartitionsfonden paa den til Finantserne indsendte Fordring 1563 Rbd. 82 1/2 Sk. for, efter sluttet Kjøb med Amtmanden, til den fjendtlige Armee i Mai Maaned leverede 15 Stude. Under Henviisning til Forhandlingen den 24. Mai sidst i Damgaard oplyste yderligere Formanden, at der den 20. Mai næstforhen var af ham taget Beslutning at kjøbe af Major Jnqversen indtil 30 Stude, mod Betaling af 1 Rbd. 72 Sk. pr. Lpd. levende Vægt, under Vilkaar, at Kjøbesummens Udredelse skulde staae i Uvished indtil den danske Regjering har taget Beslutning, men at Ribe Amt i hvert Tilfælde hellere maatte bære denne Udgift end at udsættes for, at Slagteqvæget blev inddrevet af Fjenden paa egen Haand. Tilfældet er her et andet, end med de fire paa Estrup kjøbte, og af Repartitionsfonden betalte Stude, thi Kjøbesummen for disse var ubetinget lovet af Amtmanden, hvorimod Repartitionsfondens Ansvar for de heromhandlede 15 Stykker egentlig kun er subsidialt. Amtsraadet overdrog Formanden og Kammerraad Brødsgaard at afgjøre Sagen efter en foregaaende Forhandling med Major Jngversen, saaledes som disse Mænd maatte finde sig foranlediget til. 37. a. Efter at det af Ministeriet under 9. Mai 1848 var tilladt, at Gaardfæster Niels Nielsens døvstumme Søn, Niels Christian Jensen, maatte, istedetfor at indsendes til Døvstumme-Jnstitutet, oplæres hos Gaardmand Gunde Gundesen i Billum, andrager Forstanderskabet for Veirup Sogn, at Bidrag fra Amtsrepartitionsfonden maa tilstaaes Pastoratet, da Fattigvæsenet paa Grund af Niels Nielsens store Uformuenhed maa udrede største Deel af de 50 Rbd., som aarlig skal udredes for den Døvstumme. b. Fra Sogneforstanderskabet for Ølgod Sogn, at Amtsrepartitionsfonden maatte afholde Bekostningerne for Peder Lauridsens Underholdning paa Døvstumme-Jnstitutet, hvortil han, ifølge Ministeriets Skrivelse, af 18 April d. A., er henlagt fra 11te d. M. ad a. Amtsraadet bestemte, at Amtsfattigkassen afholder 30 Rbd., hvorimod Faderen da selv har at betale Resten. ad b. Efter de oplyste Omstændigheder vil Amtsraadet ikke kunne undslaae sig for at lade den fulde Betaling afholde af Amtsfattigkassen, i Overeensstemmelse med de gjeldende Forskrifter. 38. Den af Amtmanden, ifølge Raadets Bestemmelse den 29. Febr. 1818 Nr. 39, hos MatrikulsComitteen reqvirerede Copie af det mindrerede Hovedkort over Sneum Aae blev foreviist Raadet. 39. Regning paa 51 Rbskilling fra Herredsfogden i Møgeltønder Birkejurisdiction, i Anledning af at der paa Møgeltønder Slotsgade maatte opbrydes og igjentildækkes en Rende over Gaden til Vandets Aflob fra Husene. Efter at det imidlertid var oplyst, at Vedligeholdelsen af den saakaldte Slotsgade, der er en Deel af den mindre Landevei mellem Tønder og Høyer, som gjennemløber Møgeltønder By, har, efter Grevskabet Schackenborgs Besidders Resolution af 8 Febr. 1764, paahvilet Beboerne i bemeldte Gade, fandt Raadet at denne Regning maa betragtes som Repartitionsfonden, uvedkommende. 40. Regning paa 219 1/2 Trave Lyng, brugt i 1847. paa den mindre Landevet gjennem Grindsted Sogn, mellem Varde og Veile, ifølge Veipolitiets Foranstaltning, blev anviist efter 8 Sk. pr. Trave. 41. Den fra Nr. 40 den 29. Febr. sidst udsatte Sag blev til Afgjørelse foretaget og bevilgede Raadet en Understøttelse af 50 Rbd. 42. a. Skrivelse af 29. Juli fra Directionen for Statsgjelden, hvorved oversendes Obligation Nr. 1799. af 20. Juni 1848 for 8,000 Rbd., tilhørende Amtets Repartitionsfond, hvilken Obligation med Amtets prohibitive Paategning er afgivet til Ribe Amtstue, eft. Nr. 42 den 29. Febr. 1848. b. Til Oplysning i Spørgsmaalet og Udskrivning af Bidrag til Repartitionsfonden for October Skatte termin i indeværende Aar forevistes Beretning fra Amtstuerne angaaende Fondens Status til Dato, hvorefter Raadet vedtog at Udskrivningsbidraget bestemmes til 32 Rbsk. pr. Tønde Hartkorn for den sidste Skattetermin af Aaret 1848 til Afholdelsen af Amtets ordinaire Fornødenheder og bliver der saaledes intet at udskrive for denne Termin til Grundforbedringsarbeide. Af Kassebeholdningen ønskes 2000 Rbd. inddragen til Forretning i den Kongelige Kasse. 43. Da Regulativet for Retsvidners Antagelse kun er gjeldende for 1818 vil der opstaae Spørgsmaal om, hvilke Forandringer der heri, efter den vundne Erfaring, bør skee for den følgende Tid, hvortil der fra en Jurisdiction er under 14. April indkommen Forslag med Hensyn til et enkelt Punkt i samme. – Dhrr. Retsbetjente anmodes til Amtmanden forinden 1. November næstkommende at indkomme med Forslag til de mulige Forandringer de maatte ønske i Regulativet. 44. Til Raadets Afgjørelse afgav Formanden en Forestilling fra Opsynsmanden ved Befordringsstationen i Skodborghuus, om fra Repartitionsfonden at erholde udbetalt Fragt for en den 6. Mai 1848 udredet Extratour til Kolding med en preussisk Underofficeer og 6 Meninge, kommende fra Ribe og af denne Kjøbstad befordrede til Foldingbro, men hvorfra de tvang Kudsken til at kjøre dem videre til Skodborghuus. – Det bemærkes, at Amtmanden under 8. Julii sidst har anviist Thomsen 22 Rbd. 66 Sk. for Befordringer, udredte ved samme Landstation efter fjendtlige befalingsmænds Ordre og mod Qvittering. Raadet samtykkede, at ogsaa førstnævnte Regning maa passere til Udgift for Amtet. 45. Kongelig Resolution af 12. Aug. 1848, at der enten i Holsted eller Brorup Sogn under Ribe Amt maa oprettes et selvstændigt Apothek med den ved Forordningen af 4. Decbr. 1672 § 18 Kjøbstad apothekere hjemlede Handelsret, dog med Undtagelse af saadanne Gjenstande, hvorpaa der efter den nugjeldende Toldlovgivning for Danmark og Hertugdommene hviler en Differenceafgivt, navnlig Kaffe, Viin, Brændeviin af hvilketsomhelst Slags, samt endelig, at der til Erhvervelse af det omhandlede Privilegium, som kun bliver personligt, maa paa sædvanlig Maade aabnes fri Concurrence af alle dertil Qvalificerede, efr. Extracten af 12. Octbr. 1847. No. 40. Med Hensyn til Stedet, hvor Apotheket bør anlægges havde Amtmanden indhentet Betænkning fra Cancellieraad Herredsfoged Münster, afgiven i Forbindelse med Delegerede fra Sogneforstanderskaberne for Holsted og for Brorup Sogne; endvidere forelagdes Raadet Erklæringer, afgivne ved Sognepræsterne for Brorup, Malt og Veien Sogne saavelsom fra Sogneforstanderskabet for Gjording Sogn, alt for at indgives til Justitsministeriet tilligemed Betænkning fra Stiftsphysicus og Districtslægen, naar disse indløbe til Amtmanden, som har forlangt samme.